Ο Μοναδικός Αριθμός Νησιώτη (Μ.Α.Ν.) αφορά τους μόνιμους κατοίκους, τους μόνιμα απασχολούμενους που ζουν στα ελληνικά νησιά και τις επιχειρήσεις που δραστηριοποιούνται σε αυτά. Οι ιδιώτες, οι οικογένειες και οι επαγγελματίες με Μ.Α.Ν. είναι δικαιούχοι του Μεταφορικού Ισοδύναμου, σύμφωνα με το οποίο εξισώνεται το κόστος μεταφοράς με πλοίο, με το κόστος των χερσαίων μεταφορών. Μπορείτε να χρησιμοποιήσετε το Μ.Α.Ν. κατά την έκδοση του ακτοπλοϊκού σας εισιτηρίου από το Ferryhopper, και στο τέλος του μήνα θα λάβετε στο λογαριασμό σας τα χρήματα που αντιστοιχούν.
Ο Μοναδικός Αριθμός Νησιώτη είναι προσωπικός και εκδίδεται μία φορά. Τα παιδιά και εξαρτώμενα μέλη δικαιούνται Μ.Α.Ν. μόνο εφόσον έχουν δηλωθεί στην φορολογική δήλωση του βασικού δικαιούχου.